钦定古今图书集成/明伦汇编/人事典/第080卷 > 《饭牛歌》周甯戚
## 钦定古今图书集成/明伦汇编/人事典/第080卷 > 《饭牛歌》周甯戚

《淮南子》曰：“甯戚欲干齐桓公，困穷无以自达，于是为商旅，将任车以商于齐，暮宿于郭门外。桓公郊迎客，夜开门，辟任车，爝火甚众，越饭牛车下，击牛角而疾商歌。桓公闻之曰：‘异哉，非常人也’！令后车载之，因授以政。” 《蜩笑外稿》云：“此歌不类春秋时人语，盖后世所拟者。” 高诱注《吕氏春秋》，谓戚所歌乃

《诗硕鼠》之辞，虽未见所据，亦可见《南山》、“白石” 之歌，诱初未之见也。然其辞亦激烈，足以动人。

南山矸，白石烂。生不逢尧与舜禅。短布单衣适至骭。
从昏饭牛薄夜半，长夜漫漫何时旦。

沧浪之水白石粲，中有鲤鱼长尺半。弊布单衣裁至
骭，清朝饭牛至夜半。黄犊上阪且休息，吾将舍汝相
齐国。

又。〈刘向《别录》所载。〉

出东门兮厉石斑，上有松柏青且阑。麤布衣兮缊缕，
时不遇兮尧舜。主牛兮努力食细草。大臣在尔侧，“吾
当与尔适楚国。”